توغ-ئەلەملەر لەپىلدەۋاتقان، ئەسكەرلەر ھەرخىل ھەرىكەت قىلىۋاتقان جەڭ مەيدانىدا دۈشمەن بىلەن ئېلىشىپ ئۆلتۈرۈشكەندە، سەپ قالايمىقانلىشىدۇ، ئۆز قوشۇنۇڭنى قالايمىقانلىشىپ كېتىشتىن ساقلىشىڭ لازىم؛ ئارىلاش-قۇرىلاش بولۇپ كەتكەن تەرتىپسىز شارائىتتا جەڭ قىلغاندا قوشۇننى ئورۇنلاشتۇرۇش پۇختا بولسا، يېڭىلىشتىن ساقلانغىلى بولىدۇ. بۇ تەرتىپتىكى  قوشۇننىڭ قالايمىقانچىلىقىنى ئۇ تەرەپتىكى قوشۇننىڭ شىددەتلىك ھەرىكىتى تۇغدىرىدۇ، بۇ تەرەپتىكى قوشۇننىڭ بوشلىقىنى ئۇ تەرەپتىكى قوشۇننىڭ جەسۇرلۇقى توغدۇرىدۇ، بۇ تەرەپتىكى قوشۇننىڭ ئاجىزلىقىنى ئۇ تەرەپتىكى قوشۇننىڭ كۈچلۈكلۈكى تۇغدۇرىدۇ. رەتلىك ۋە قالايمىقانچىلىق تەشكىلىي قۇرۇلۇشىنىڭ ياخشى-يامانلىقىغا باغلىق؛ كۈچلۈكلۈك ۋە ئاجىزلىق قۇدرەتنىڭ چوڭ-كىچىكلىكى بىلەن ئىپادىلىنىدۇ. دۈشمەننى قوزغىتىشقا ماھىر سەركەردە دۈشمەننى يالغان قىياپەت بىلەن ئازدۇرسا، دۈشمەن ئۇ كۆرسەتكەن ئىز بىلەن ماڭىدۇ؛ دۈشمەننى ئاز-پاز نەپكە  قىززىقتۇرسا، دۈشمەن ئۇنى ئېلىشقا كېلىدۇ. دۈشمەننى مۇشۇ يول بىلەن قوزغىتىش ۋە ئۇنىڭغا يىرىك ئەسكىرىي كۈچىنىڭ بۆكتۈرمىسى ئارقىلىق زەربە بېرىش كېرەك.